Anunţ juridic important

|

52009PC0668

Propunere de decizie a Consiliului privind autorizarea Republicii Lituania de a prelungi aplicarea unei măsuri de derogare de la dispozițiile articolului 193 din Directiva 2006/112/CE a Consiliului privind sistemul comun al taxei pe valoarea adăugată (Numai versiunea în limba lituaniană este autentică)  /* COM/2009/0668 final */

	[pic] | COMISIA COMUNITĂȚILOR EUROPENE |Bruxelles, 8.12.2009COM(2009)668 finalPropunere deDECIZIE A CONSILIULUIprivind autorizarea Republicii Lituania de a prelungi aplicarea unei măsuri de derogare de la dispozițiile articolului 193 din Directiva 2006/112/CE a Consiliului privind sistemul comun al taxei pe valoarea adăugată(Numai versiunea în limba lituaniană este autentică)EXPUNERE DE MOTIVECONTEXTUL PROPUNERII |110 | Motivele și obiectivele propunerii În conformitate cu articolul 395 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată[1] (denumită în continuare „directiva TVA”), Consiliul, hotărând în unanimitate la propunerea Comisiei, poate autoriza orice stat membru să aplice măsuri speciale de derogare de la respectiva directivă, în scopul simplificării procedurii de percepere a TVA sau al prevenirii anumitor forme de evaziune fiscală sau de fraudă. Prin scrisoarea înregistrată la Secretariatul General al Comisiei la 9 septembrie 2009, Republica Lituania (denumită în continuare „Lituania”) a solicitat autorizația de a continua să aplice o măsură de derogare de la articolul 193 din directiva TVA. În conformitate cu articolul 395 alineatul (2) din directiva TVA, Comisia a informat celelalte state membre, prin scrisoarea din 27 octombrie 2009, cu privire la cererea înaintată de Lituania. Printr-o scrisoare datată 29 octombrie 2009, Comisia a informat Lituania că dispune de toate informațiile pe care le consideră necesare pentru evaluarea cererii. |120 | Contextul general Guvernul lituanian dorește prelungirea aplicării mecanismului actual de taxare inversă în ceea ce privește livrările de lemn și livrările de bunuri sau prestările de servicii de către persoanele impozabile aflate în procedură de insolvență sau de reorganizare judiciară. În ceea ce privește livrările de lemn, Lituania s-a confruntat cu existența unui număr considerabil de comercianți care nu și-au îndeplinit obligațiile. Întreprinderile din acest sector sunt adesea întreprinderi mici, care au drept obiect de activitate revânzarea sau intermedierea și dispar frecvent fără a plăti către autoritățile fiscale taxele încasate pentru livrările efectuate, clientul dispunând însă de o factura valabilă care îi permite deducerea TVA. Persoanele impozabile aflate în procedură de insolvență sau în procedură de reorganizare sub supravegherea instanțelor judecătorești sunt, adesea, incapabile sau puțin dispuse să plătească către autoritățile fiscale TVA pe care au încasat-o de la clienții lor. Cu toate acestea, cumpărătorul de bună credință poate totuși deduce TVA plătită. În cadrul mecanismului de taxare inversă, clientul este obligat la plata TVA pentru tranzacțiile pe piața internă. Acest mecanism derogă de la norma generală, așa cum este stabilită la articolul 193 din directiva TVA, care prevede că persoana impozabilă obligată în mod normal la plata TVA este furnizorul de bunuri sau prestatorul de servicii. Această măsură de derogare (de la dispozițiile celei de-a șasea directive[2], care se aplica la momentul respectiv și care a fost înlocuită, fără modificări substanțiale ale conținutului, de Directiva TVA) a fost inițial acordată prin Decizia 2006/388/CE a Consiliului din 15 mai 2006[3]. Inițial, această măsură de derogare se aplica și la anumite livrări de deșeuri și prestări de lucrări de construcții. Astfel cum se prevede la articolul 3 din respectiva decizie, efectul autorizației încetează la data intrării în vigoare a unei directive care să raționalizeze derogările acordate în temeiul articolului 27 din a șasea directivă (în prezent, articolul 395 din directiva TVA), incluzând un sistem special de aplicare a TVA în aceste sectoare, cu condiția ca data respectivă să fie anterioară datei de 31 decembrie 2009. Aceasta s-a concretizat prin așa-numita Directivă de raționalizare[4], care a înlocuit decizia ca bază legală pentru aplicarea mecanismului de taxare inversă în aceste două sectoare care, în consecință, nu mai fac obiectul cererii de prelungire și nici al prezentei decizii. Comisia consideră că circumstanțele pe care se baza derogarea inițială continuă să existe și că derogarea precedentă a permis Lituaniei să reducă riscul evaziunii de la plata TVA și să simplifice atât procedura de percepere a taxei pe piața lemnului, cât și pe cea privind anumite livrări de bunuri și prestări de servicii sub incidența procedurii de insolvență sau de reorganizare. Prin urmare, derogarea trebuie din nou prelungită pentru o perioadă limitată. |130 | Dispoziții în vigoare în domeniul propunerii Derogări similare au fost acordate altor state membre în temeiul articolului 193 din directiva TVA. |141 | Coerența cu celelalte politici și obiective ale Uniunii Nu se aplică. |CONSULTAREA PăRțILOR INTERESATE șI EVALUAREA IMPACTULUI |Consultarea părților interesate |219 | Nu se aplică. |Obținerea și utilizarea expertizei |229 | Nu a fost necesar să se recurgă la expertiză externă. |230 | Evaluarea impactului Propunerea de decizie vizează simplificarea procedurii de percepere a TVA și combaterea unor posibile evaziuni fiscale sau fraude privind TVA și, prin urmare, are un potențial impact economic pozitiv. Impactul va fi, în orice caz, limitat, datorită domeniului restrâns al derogării. |ELEMENTELE JURIDICE ALE PROPUNERII |305 | Rezumatul acțiunii propuse Autorizarea Lituaniei de a continua să aplice o măsură de derogare de la articolul 193 din directiva TVA cu privire la utilizarea mecanismului de taxare inversă în cazul livrărilor de lemn și în cazul livrărilor de bunuri și prestărilor de servicii de către întreprinderi aflate în procedură de insolvență sau de reorganizare sub supravegherea instanțelor judecătorești. |310 | Temeiul juridic Articolul 395 din Directiva TVA. |329 | Principiul subsidiarității În conformitate cu articolul 395 din Directiva TVA, un stat membru care dorește să introducă măsuri de derogare de la respectiva directivă trebuie să obțină autorizarea Consiliului, sub forma unei decizii a Consiliului. Prin urmare, propunerea respectă principiul subsidiarității. |Principiul proporționalității Propunerea respectă principiul proporționalității din motivul (motivele) menționat(e) în continuare. |331 | Prezenta decizie se referă la o autorizație acordată unui stat membru la solicitarea acestuia și nu constituie nicio obligație. |332 | Având în vedere domeniul de aplicare restrâns al derogării, măsura specială este proporțională scopului urmărit. |Alegerea instrumentelor |341 | În temeiul articolului 395 din Directiva TVA, derogarea de la normele comune în materie de TVA este posibilă numai cu autorizarea Consiliului hotărând în unanimitate la propunerea Comisiei. În plus, o decizie a Consiliului este cel mai adecvat instrument, deoarece poate fi adresată statelor membre în mod individual. |IMPLICAțIILE BUGETARE |409 | Propunerea nu are implicații asupra bugetului comunitar. |INFORMAțII SUPLIMENTARE |Clauza de reexaminare/revizuire/caducitate |533 | Propunerea conține o clauză de caducitate. |Propunere deDECIZIE A CONSILIULUIprivind autorizarea Republicii Lituania de a prelungi aplicarea unei măsuri de derogare de la dispozițiile articolului 193 din Directiva 2006/112/CE a Consiliului privind sistemul comun al taxei pe valoarea adăugată(Numai versiunea în limba lituaniană este autentică)CONSILIUL UNIUNII EUROPENEavând în vedere Tratatul privind Uniunea Europeană și Tratatul privind funcționarea Uniunii Europene,având în vedere Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată[5], în special articolul 395 alineatul (1),având în vedere propunerea Comisiei,întrucât:1.  Prin scrisoarea înregistrată la Secretariatul General al Comisiei la 9 septembrie 2009, Lituania a solicitat autorizația de a continua să aplice o măsură de derogare de la dispozițiile Directivei 2006/112/CE cu privire la persoana obligată la plata taxei pe valoarea adăugată (TVA) către autoritățile fiscale.2.  În conformitate cu articolul 395 alineatul (2) din Directiva 2006/112/CE, Comisia a informat celelalte state membre, prin scrisoarea din 27 octombrie 2009, cu privire la cererea înaintată de Lituania. Prin scrisoarea din 29 octombrie 2009, Comisia a comunicat Lituaniei faptul că deține toate informațiile pe care le consideră necesare pentru a analiza cererea.3.  Scopul măsurii este de a continua să oblige beneficiarul la plata TVA datorată pentru livrările de bunuri și prestările de servicii în cazul atât al procedurilor de insolvență sau al procedurilor de reorganizare sub supravegherea instanțelor judecătorești, cât și al tranzacțiilor de pe piața lemnului.4.  Persoanele impozabile aflate în procedură de insolvență sau în procedură de reorganizare sub supravegherea instanțelor judecătorești sunt, adesea, împiedicate de dificultățile financiare să plătească către autoritățile fiscale TVA pe care au facturat-o pentru livrările de bunuri și prestările de servicii. Beneficiarul, în măsura în care este o persoană impozabilă cu drept de deducere, poate, cu toate acestea, să deducă TVA chiar dacă furnizorul nu a plătit autorităților fiscale această taxă.5.  Din cauza naturii pieței și a întreprinderilor implicate, Lituania se confruntă cu probleme privind piața lemnului, care este dominată de întreprinderi mici, care au adesea drept obiect de activitate revânzarea sau intermedierea și care sunt dificil de controlat de către autoritățile fiscale. Forma cea mai frecventă de evaziune constă în facturarea livrărilor urmată de dispariția furnizorului înainte de plata impozitelor către autoritățile fiscale, clientul dispunând însă de o factura valabilă care îi permite deducerea TVA.6.  Prin obligarea beneficiarului, în măsura în care este o persoană impozabilă, la plata TVA în cazurile menționate mai sus, derogarea îndepărtează dificultățile de percepere a TVA fără a afecta valoarea taxei datorate. Această măsură duce la simplificarea procedurilor de percepere a taxei de către autoritățile fiscale și la prevenirea anumitor tipuri de evaziune sau de fraudă fiscală. În această privință, măsura constituie o derogare de la articolul 193 din Directiva 2006/112/CE, care prevede că persoana impozabilă care livrează bunurile sau prestează serviciile este, în mod normal, persoana obligată la plata taxei.7.  Această măsură a fost inițial acordată prin Decizia 2006/388/CE a Consiliului[6] în conformitate cu Directiva a șasea 77/388/CEE a Consiliului privind armonizarea legislațiilor statelor membre referitoare la impozitele pe cifra de afaceri - sistemul comun de taxă pe valoarea adăugată: bază unitară de evaluare[7], care se aplica la momentul respectiv.8.  Comisia consideră că situația de drept și de fapt care a justificat aplicarea curentă a măsurii de derogare în cauză nu s-a schimbat și există în continuare. Prin urmare, Lituania trebuie autorizată să aplice în continuare măsura respectivă pentru o perioadă limitată.9.  Derogarea nu va avea efecte negative asupra resurselor proprii ale Comunității provenind din TVA,ADOPTĂ PREZENTA DECIZIE:Articolul 1Prin derogare de la articolul 193 din Directiva 2006/112/CE, Lituania este autorizată să oblige în continuare la plata TVA persoana impozabilă către care se efectuează următoarele livrări de bunuri și prestări de servicii:(1) livrările de bunuri și prestările de servicii de către persoane impozabile aflate în procedură de insolvență sau în procedură de reorganizare sub supravegherea instanțelor judecătorești;(2) livrările de lemn.Articolul 2Prezenta decizie expiră la 31 decembrie 2012.Articolul 3Prezenta decizie se adresează Republicii Lituania.Adoptată la Bruxelles,Pentru ConsiliuPreședintele [1] JO L 347, 11.12.2006, p. 1.[2] Directiva 77/388/CEE a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri - sistemul comun de taxă pe valoarea adăugată: baza unitară de evaluare (JO L 145, 13.6.1977, p. 1).[3] JO L 150, 3.6.2006, p. 13.[4] Directiva 2006/69/CE a Consiliului din 24 iulie 2006 de modificare a Directivei 77/388/CEE în ceea ce privește anumite măsuri vizând simplificarea procedurilor de percepere a taxei pe valoarea adăugată pentru a contribui la combaterea evaziunii și a fraudei fiscale și de abrogare a anumitor decizii care acordă derogări (JO L 221, 12.8.2006, p. 9).[5] JO L 347, 11.12.2006, p. 1.[6] JO L 150, 3.6.2006, p. 13.[7] JO L 145, 13.6.1977, p. 1.


               COMISIA EUROPEANĂ
            Bruxelles, 16.12.2015
            COM(2015) 653 final
            2015/0297(NLE)
            Propunere de
            DECIZIE A CONSILIULUI
            de autorizare a semnării unui acord sub forma unui schimb de scrisori între Uniunea Europeană și Republica Populară Chineză în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               Odată cu aderarea Republicii Croația, Uniunea Europeană și-a extins uniunea vamală. Prin urmare, Uniunea Europeană a fost obligată, conform normelor Organizației Mondiale a Comerțului (OMC) [articolul XXIV alineatul (6) din GATT 1994], să deschidă negocieri cu membrii OMC care au drepturi de negociere în ceea ce privește tariful vamal al Croației pentru a ajunge în cele din urmă la un acord referitor la o ajustare compensatorie. O astfel de ajustare este necesară în cazul în care adoptarea regimului tarifar extern al UE duce la creșterea tarifelor peste nivelul pe care țara aflată în curs de aderare s-a angajat să îl respecte în cadrul OMC.

               La 15 iulie 2013, Consiliul a autorizat Comisia să deschidă negocieri în temeiul articolului XXIV alineatul (6) din GATT 1994. Comisia a negociat cu membrii OMC, deținători de drepturi de negociere, cu privire la retragerea unor concesii specifice legate de retragerea listei de angajamente a Republicii Croația în cursul procesului său de aderare la Uniunea Europeană.

               Negocierile cu Republica Populară Chineză au condus la un proiect de acord sub forma unui schimb de scrisori, care a fost parafat la 7 octombrie 2015 la Bruxelles (denumit în continuare „acordul”). În consecință, Comisia Europeană propune Consiliului să autorizeze semnarea acordului.

               •Coerența cu dispozițiile existente în domeniul de politică

                  Propunerea este în concordanță cu practica urmată în cadrul extinderilor anterioare ale UE.

               •Coerența cu alte politici ale Uniunii

                  Propunerea urmează practica UE, care este în concordanță cu acțiunea externă și cu politicile industriale și agricole ale UE.

               2.TEMEI JURIDIC, SUBSIDIARITATE ȘI PROPORȚIONALITATE

               •Temei juridic

                  Articolul 207 din Tratatul privind funcționarea Uniunii Europene (TFUE), coroborat cu articolul 218 alineatul (5) din TFUE pentru semnarea acordurilor internaționale.

               •Subsidiaritate (pentru competență neexclusivă)

               Propunerea este de competența exclusivă a Uniunii, în conformitate cu articolul 3 alineatul (1) litera (e) din Tratatul privind funcționarea Uniunii Europene. În consecință, principiul subsidiarității nu se aplică.

               •Proporționalitate

               Republica Populară Chineză a fost afectată de retragerea concesiilor Croației. Ajustările compensatorii nu depășesc drepturile Chinei în această privință. Propunerea respectă principiul proporționalității.

               •Alegerea instrumentului

               În temeiul articolului 218 alineatul (5) din TFUE, este necesară o decizie a Consiliului de autorizare a semnării acordului.

               3.CONSULTAREA PĂRȚILOR INTERESATE

               •Consultarea părților interesate

                  Consiliul (Comitetul pentru politică comercială) a fost consultat periodic cu privire la conținutul și la progresul negocierilor. Parlamentul European (comisia INTA) a fost informat în acest sens.

               4.IMPLICAȚIILE BUGETARE

                  A se vedea fișa financiară.

               5.ALTE ELEMENTE

               •Planuri de punere în aplicare

               Comisia propune Consiliului ca Acordul sub forma unui schimb de scrisori cu Republica Populară Chineză să fie semnat în numele Uniunii. În paralel, se transmite Consiliului și o propunere separată de încheiere a acestui acord.

               În cazul produselor industriale, rezultatele acordului vor trebui să fie incluse în anexa I la Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun, prin intermediul unui regulament de punere în aplicare al Comisiei care să modifice anexa, în temeiul articolului 9 din regulament, pentru a reduce valoarea taxei convenționale stabilite în Tariful vamal comun după cum urmează:

               –la linia tarifară 6404 19 90 (încălțăminte cu tălpi exterioare din cauciuc sau material plastic - altele), reducerea actualei taxe consolidate a UE de la 17 % la 16,9 %;

               –la linia tarifară 8415 10 90 (mașini și aparate pentru condiționarea aerului, de perete sau de fereastră, de tipul „split-system”), reducerea actualei taxe consolidate a UE de la 2,7 % la 2,5 %.

               În cazul creșterilor contingentelor agricole, Comisia va adopta un regulament de punere în aplicare pentru a deschide și a gestiona următoarele contingente, în temeiul articolului 187 litera (a) din Regulamentul privind organizarea comună unică a piețelor (OCP) [Regulamentul (UE) nr. 1308/2013]:

               –la linia tarifară 0703 20 00, se adaugă 2 150 de tone la cantitatea alocată Republicii Populare Chineze în cadrul contingentului tarifar al UE pentru usturoi, menținânduse rata actuală aplicabilă în cadrul contingentului de 9,6 %;

               –se adaugă 650 de tone la cantitatea alocată Republicii Populare Chineze în cadrul contingentului tarifar al UE pentru ciuperci din specia Agaricus, preparate, conservate sau conservate provizoriu, menținându-se ratele actuale aplicabile în cadrul contingentului.

               Aceste măsuri de punere în aplicare sunt în curs de pregătire în paralel cu prezenta propunere.

               2015/0297 (NLE)

               Propunere de

               DECIZIE A CONSILIULUI

               de autorizare a semnării unui acord sub forma unui schimb de scrisori între Uniunea Europeană și Republica Populară Chineză în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (5),

               având în vedere propunerea Comisiei Europene,

               întrucât:

               (1)La 15 iulie 2013, Consiliul a autorizat Comisia să deschidă negocieri cu anumite alte state membre ale Organizației Mondiale a Comerțului în temeiul articolului XXIV alineatul (6) din Acordul General pentru Tarife și Comerț (GATT) 1994, în cadrul procesului de aderare la Uniunea Europeană a Republicii Croația.

               (2)Negocierile au fost conduse de Comisie în cadrul directivelor de negociere emise de Consiliu.

               (3)Respectivele negocieri s-au încheiat și, la 7 octombrie 2015, a fost parafat un acord sub forma unui schimb de scrisori între Uniunea Europeană și Republica Populară Chineză în temeiul articolului XXIV alineatul (6) și al articolului XXVIII din GATT 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană.

               (4)Acest acord trebuie semnat în numele Uniunii Europene, sub rezerva încheierii lui la o dată ulterioară,

               ADOPTĂ PREZENTA DECIZIE:

               Articolul 1

               Semnarea acordului între Uniunea Europeană și Republica Populară Chineză, în temeiul articolului XXIV alineatul (6) și al articolului XXVIII din GATT 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană este aprobată în numele Uniunii Europene, sub rezerva încheierii acordului menționat.

               Textul acordului este anexat la prezenta decizie.

               Articolul 2

               Președintele Consiliului este autorizat să desemneze persoana împuternicită (persoanele împuternicite) să semneze acordul în numele Uniunii.

               Articolul 3

               Prezenta decizie intră în vigoare la data adoptării sale.

               Prezenta decizie se publică în Jurnalul Oficial al Uniunii Europene.

               Adoptată la Bruxelles,

                     Pentru Consiliu

                     Președintele

                        FIȘĂ FINANCIARĂ

                        DATA: 16.10.2015

                        1.

                        LINIE BUGETARĂ:
                           Capitolul 12 – Taxe vamale și alte taxe

                        2.

                        TITLU:
                           Propunere de decizie a Consiliului de autorizare a semnării unui acord sub forma unui schimb de scrisori între Uniunea Europeană și Republica Populară Chineză în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană

                        3.

                        TEMEI JURIDIC:
                           Tratatul privind funcționarea Uniunii Europene, în special articolele 207 și 218.

                        4.

                        OBIECTIVE:
                           Autorizarea semnării acordului sub forma unui schimb de scrisori între Uniunea Europeană și Republica Populară Chineză.

                        5.

                        IMPLICAȚII FINANCIARE

                        EXERCIȚIUL FINANCIAR ÎN CURS 2015
                           (milioane EUR)

                        EXERCIȚIUL FINANCIAR URMĂTOR 2016 (milioane EUR)

                         EXERCIȚIUL FINANCIAR 2017

                        (milioane EUR)

                        5.0

                        CHELTUIELI
                           -
                              DIN BUGETUL UE
                           (RESTITUIRI/INTERVENȚII)
                           -
                              DIN BUGETELE NAȚIONALE
                           -
                              ALTELE

                           -

                           -

                           -

                        5.1

                        VENITURI

                        -
                              RESURSE PROPRII ALE UE
                           (REDEVENȚE/TAXE VAMALE)

                        -
                              LA NIVEL NAȚIONAL

                        -

                        - 2,45

                        - 4,9

                        5.0.1

                        CHELTUIELI ESTIMATE

                        5.1.1

                        VENITURI ESTIMATE

                        -

                        -

                        -

                        5.2

                        METODA DE CALCUL: -

                        6.0

                        POATE FI FINANȚAT PROIECTUL DIN CREDITE ÎNSCRISE ÎN CAPITOLUL CORESPUNZĂTOR DIN BUGETUL ACTUAL?

                        NU

                        6.1

                        POATE FI FINANȚAT PROIECTUL PRIN TRANSFER ÎNTRE CAPITOLELE BUGETULUI ACTUAL?

                        NU

                        6.2

                        VA FI NECESAR UN BUGET SUPLIMENTAR?

                        NU

                        6.3

                        VOR TREBUI INCLUSE CREDITE ÎN BUGETELE VIITOARE?

                        NU

                        OBSERVAȚII:

                        În urma aderării Republicii Croația, Uniunea Europeană și-a extins uniunea vamală. Prin urmare, Uniunea Europeană a fost obligată, conform normelor OMC [articolul XXIV alineatul (6) din GATT 1994], să deschidă negocieri cu membrii OMC care au drepturi de negociere în listele de angajamente ale oricăruia din statele membre aderente pentru a ajunge la un acord privind ajustările compensatorii. Negocierile cu Republica Populară Chineză au condus la prezentul acord, care conține următoarele elemente:

                        - o creștere a volumelor contingentelor tarifare existente alocate Chinei pentru usturoi și ciuperci;
                           - o reducere tarifară de - 0,1 % pentru articolele de încălțăminte clasificate la linia tarifară 6404 19 90;
                           - o reducere tarifară de - 0,2 % pentru mașinile și aparatele pentru condiționarea aerului clasificate la linia tarifară 8415 10 90.
                           Se preconizează că aceste măsuri vor intra în vigoare în cea de-a doua jumătate a anului 2016.

    ---documentbreak---

               COMISIA EUROPEANĂ
            Bruxelles, 16.12.2015
            COM(2015) 653 final
            ANEXĂ
            la
            Propunerea de decizie a Consiliului
            de autorizare a semnării unui acord sub forma unui schimb de scrisori între Uniunea Europeană și Republica Populară Chineză în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană

               ACORD SUB FORMA UNUI SCHIMB DE SCRISORI

               între Uniunea Europeană și Republica Populară Chineză în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană

               A. Scrisoare din partea Uniunii Europene

               […], […]

               Stimată doamnă/Stimate domn,

               În urma negocierilor purtate în temeiul articolului XXIV alineatul (6) și al articolului XXVIII din Acordul General pentru Tarife și Comerț 1994 (GATT) referitor la modificarea listei de angajamente a Republicii Croația în cadrul procesului său de aderare la Uniunea Europeană, am onoarea să propun următoarele:

               Uniunea Europeană va include în lista sa de angajamente, pentru teritoriul vamal al UE 28, angajamentele cuprinse în lista de angajamente UE 27, cu următoarele modificări:

               la linia tarifară 0703 20 00, se adaugă 2 150 de tone la cantitatea alocată Republicii Populare Chineze în cadrul contingentului tarifar al UE pentru usturoi, menținânduse rata actuală aplicabilă în cadrul contingentului de 9,6 %;

               se adaugă 650 de tone (greutatea netă a produsului scurs) la cantitatea alocată Republicii Populare Chineze în cadrul contingentului tarifar al UE pentru ciuperci din specia Agaricus, preparate, conservate sau conservate provizoriu:

               poziția tarifară 0711 51 00, rată în afara contingentului de 9,6 + 191 EUR/100 kg/net eda, rată aplicabilă în cadrul contingentului de 12 %,

               poziția tarifară 2003 10 20, rată în afara contingentului de 18,4 + 191 EUR/100 kg/net eda, rată aplicabilă în cadrul contingentului de 23 %,

               poziția tarifară 2003 10 30, rată în afara contingentului de 18,4 + 222 EUR/100 kg/net eda, rată aplicabilă în cadrul contingentului de 23 %;

               la linia tarifară 6404 19 90 (încălțăminte cu tălpi exterioare din cauciuc sau material plastic - altele), reducerea actualei taxe consolidate a UE de la 17 % la 16,9 %;

               la linia tarifară 8415 10 90 (mașini și aparate pentru condiționarea aerului, de perete sau de fereastră, de tipul „split-system”), reducerea actualei taxe consolidate a UE de la 2,7 % la 2,5 %.

               Uniunea Europeană și Republica Populară Chineză își notifică reciproc încheierea procedurilor lor interne în vederea intrării în vigoare a acordului. Prezentul acord intră în vigoare la 14 zile de la data primirii ultimei notificări.

               V-am rămâne îndatorați dacă ați binevoi să ne confirmați acordul guvernului dumneavoastră cu privire la conținutul prezentei scrisori. Dacă este cazul, prezenta scrisoare și confirmarea dumneavoastră vor constitui împreună un acord sub forma unui schimb de scrisori între Uniunea Europeană și Republica Populară Chineză.

               Vă rugăm să acceptați, stimată doamnă/stimate domn, expresia înaltei noastre considerații.

               Pentru Uniunea Europeană

               B. Scrisoare din partea Republicii Populare Chineze

               […], […]

               Stimată doamnă/Stimate domn,

               Am onoarea de a confirma primirea scrisorii dumneavoastră din […], cu următorul text:

               „În urma negocierilor purtate în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994 referitor la modificarea listei de angajamente a Republicii Croația în cadrul procesului său de aderare la Uniunea Europeană, am onoarea să propun următoarele:

               Uniunea Europeană va include în lista sa de angajamente, pentru teritoriul vamal al UE 28, angajamentele cuprinse în lista de angajamente UE 27, cu următoarele modificări:

               la linia tarifară 0703 20 00, se adaugă 2 150 de tone la cantitatea alocată Republicii Populare Chineze în cadrul contingentului tarifar al UE pentru usturoi, menținânduse rata actuală aplicabilă în cadrul contingentului de 9,6 %;

               se adaugă 650 de tone (greutatea netă a produsului scurs) la cantitatea alocată Republicii Populare Chineze în cadrul contingentului tarifar al UE pentru ciuperci din specia Agaricus, preparate, conservate sau conservate provizoriu:

               poziția tarifară 0711 51 00, rată în afara contingentului de 9,6 + 191 EUR/100 kg/net eda, rată aplicabilă în cadrul contingentului de 12 %,

               poziția tarifară 2003 10 20, rată în afara contingentului de 18,4 + 191 EUR/100 kg/net eda, rată aplicabilă în cadrul contingentului de 23 %,

               poziția tarifară 2003 10 30, rată în afara contingentului de 18,4 + 222 EUR/100 kg/net eda, rată aplicabilă în cadrul contingentului de 23 %;

               la linia tarifară 6404 19 90 (încălțăminte cu tălpi exterioare din cauciuc sau material plastic - altele), reducerea actualei taxe consolidate a UE de la 17 % la 16,9 %;

               la linia tarifară 8415 10 90 (mașini și aparate pentru condiționarea aerului, de perete sau de fereastră, de tipul „split-system”), reducerea actualei taxe consolidate a UE de la 2,7 % la 2,5 %.

               Uniunea Europeană și Republica Populară Chineză își notifică reciproc încheierea procedurilor lor interne în vederea intrării în vigoare a acordului. Prezentul acord intră în vigoare la 14 zile de la data primirii ultimei notificări.

               V-am rămâne îndatorați dacă ați binevoi să ne confirmați acordul guvernului dumneavoastră cu privire la conținutul prezentei scrisori. Dacă este cazul, prezenta scrisoare și confirmarea dumneavoastră vor constitui împreună un acord sub forma unui schimb de scrisori între Uniunea Europeană și Republica Populară Chineză.”

               Am onoarea să confirm acordul guvernului meu cu privire la conținutul scrisorii de mai sus.

               Pentru Republica Populară Chineză


               COMISIA EUROPEANĂ
            Bruxelles, 3.3.2016
            COM(2016) 94 final
            2016/0057(NLE)
            Propunere de
            DECIZIE A CONSILIULUI
            de autorizare a semnării unui acord sub forma unui schimb de scrisori între Uniunea Europeană și Republica Orientală a Uruguayului în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               Odată cu aderarea Republicii Croația, Uniunea Europeană și-a extins uniunea vamală. Prin urmare, Uniunea Europeană a fost obligată, conform normelor Organizației Mondiale a Comerțului (OMC) [articolul XXIV alineatul (6) din GATT 1994], să deschidă negocieri cu membrii OMC care au drepturi de negociere în ceea ce privește tariful vamal al Croației pentru a ajunge în cele din urmă la un acord referitor la o ajustare compensatorie. O astfel de ajustare este necesară în cazul în care adoptarea regimului tarifar extern al UE duce la creșterea tarifelor peste nivelul pe care țara aflată în curs de aderare s-a angajat să îl respecte în cadrul OMC.

               La 15 iulie 2013, Consiliul a autorizat Comisia să deschidă negocieri în temeiul articolului XXIV alineatul (6) din GATT 1994. Comisia a negociat cu membrii OMC, deținători de drepturi de negociere, cu privire la retragerea unor concesii specifice legate de retragerea listei de angajamente a Republicii Croația în cursul procesului său de aderare la Uniunea Europeană.

               Negocierile cu Republica Orientală a Uruguayului au condus la un proiect de acord sub forma unui schimb de scrisori, care a fost parafat la 18 decembrie 2015 la Nairobi (denumit în continuare „acordul”). În consecință, Comisia Europeană propune Consiliului să autorizeze semnarea acordului.

               •Coerența cu dispozițiile existente în domeniul de politică

                  Propunerea este în concordanță cu practica urmată în cadrul extinderilor anterioare ale UE.

               •Coerența cu celelalte politici ale Uniunii

                  Propunerea urmează practica UE, care este în concordanță cu acțiunea externă și cu politicile agricole ale UE.

               2.TEMEI JURIDIC, SUBSIDIARITATE ȘI PROPORȚIONALITATE

               •Temeiul juridic

                  Articolul 207 din Tratatul privind funcționarea Uniunii Europene (TFUE), coroborat cu articolul 218 alineatul (5) din TFUE pentru semnarea acordurilor internaționale.

               •Subsidiaritate (pentru competență neexclusivă)

               Propunerea este de competența exclusivă a Uniunii, în conformitate cu articolul 3 alineatul (1) litera (e) din Tratatul privind funcționarea Uniunii Europene. În consecință, principiul subsidiarității nu se aplică.

               •Proporționalitate

               Republica Orientală a Uruguayului a fost afectată de retragerea concesiilor Croației. Ajustările compensatorii nu depășesc drepturile Uruguayului în această privință. Propunerea respectă principiul proporționalității.

               •Alegerea instrumentului

               În temeiul articolului 218 alineatul (5) din TFUE, este necesară o decizie a Consiliului de autorizare a semnării acordului.

               3.CONSULTAREA PĂRȚILOR INTERESATE

               •Consultări cu părțile interesate

                  Consiliul (Comitetul pentru politică comercială) a fost consultat periodic cu privire la conținutul și la progresul negocierilor. Parlamentul European (comisia INTA) a fost informat în acest sens.

               4.IMPLICAȚII BUGETARE

                  A se vedea fișa financiară.

               5.ALTE ELEMENTE

               •Planuri de punere în aplicare

               Comisia propune Consiliului ca Acordul sub forma unui schimb de scrisori cu Republica Orientală a Uruguayului să fie semnat în numele Uniunii. În paralel, se transmite Consiliului și o propunere separată de încheiere a acestui acord.

               În urma acordului, Comisia va adopta un regulament de punere în aplicare pentru a prelungi următoarele contigente tarifare, în conformitate cu articolul 187 litera (a) din Regulamentul privind organizarea comună unică a piețelor (OCP) [Regulamentul (UE) nr. 1308/2013]:

               –A se adăuga 76 de tone la atribuirea pentru Uruguay în cadrul contingentului tarifar UE pentru „carne dezosată de animale din specia bovine, proaspătă sau refrigerată; organe comestibile de animale din specia bovină, mușchiul gros și mușchiul subțire al diafragmei, proaspete sau refrigerate”, pozițiile tarifare ex 0201 30 00 și ex 0206 10 95”, menținând rata actuală aplicabilă în cadrul contingentului de 20 %. Noul contingent tarifar este de 4 076 de tone;

               –A se adăuga 1 875 de tone în cadrul contingentului tarifar UE „Carne de animale din specia bovine, congelată - organe comestibile de animale din specia bovină, congelate” (pozițiile tarifare 0202 și 0206.29.91, menținând rata actuală aplicabilă în cadrul contingentului de 20 %. Noul contingent tarifar este de 54 875 de tone.

               Măsurile de punere în aplicare relevante sunt în curs de pregătire în paralel cu prezenta propunere.

               2016/0057 (NLE)

               Propunere de

               DECIZIE A CONSILIULUI

               de autorizare a semnării unui acord sub forma unui schimb de scrisori între Uniunea Europeană și Republica Orientală a Uruguayului în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (5),

               având în vedere propunerea Comisiei Europene,

               întrucât:

               (1)La 15 iulie 2013, Consiliul a autorizat Comisia să deschidă negocieri cu anumite alte state membre ale Organizației Mondiale a Comerțului în temeiul articolului XXIV alineatul (6) din Acordul General pentru Tarife și Comerț (GATT) 1994, în cadrul procesului de aderare la Uniunea Europeană a Republicii Croația.

               (2)Negocierile au fost conduse de Comisie în cadrul directivelor de negociere emise de Consiliu.

               (3)Respectivele negocieri s-au încheiat și, la 18 decembrie 2015, a fost parafat un acord sub forma unui schimb de scrisori între Uniunea Europeană și Republica Orientală a Uruguayului în temeiul articolului XXIV alineatul (6) și al articolului XXVIII din GATT 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană.

               (4)Acest acord trebuie semnat în numele Uniunii Europene, sub rezerva încheierii lui la o dată ulterioară,

               ADOPTĂ PREZENTA DECIZIE:

               Articolul 1

               Semnarea acordului între Uniunea Europeană și Republica Orientală a Uruguayului, în temeiul articolului XXIV alineatul (6) și al articolului XXVIII din GATT 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană este aprobată în numele Uniunii Europene, sub rezerva încheierii acordului menționat.

               Textul acordului se anexează la prezenta decizie.

               Articolul 2

               Președintele Consiliului este autorizat să desemneze persoana împuternicită (persoanele împuternicite) să semneze acordul în numele Uniunii.

               Articolul 3

               Prezenta decizie intră în vigoare la data adoptării sale.

               Prezenta decizie se publică în Jurnalul Oficial al Uniunii Europene.

               Adoptată la Bruxelles,

                     Pentru Consiliu

                     Președintele

               FIȘĂ FINANCIARĂ LEGISLATIVĂ PENTRU PROPUNERILE CU IMPLICAȚII BUGETARE STRICT LIMITATE LA VENITURI

               1.TITLUL PROPUNERII:

               Propunere de decizie a Consiliului de autorizare a semnării unui acord sub forma unui schimb de scrisori între Uniunea Europeană și Republica Orientală a Uruguayului în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană

               2.LINII BUGETARE:

               Linia de venituri:
                     Capitolul 12 – Taxe vamale și alte taxe

               3.IMPLICAȚII FINANCIARE

               ◻
                     Propunerea nu are implicații financiare

               X Propunerea nu are implicații financiare asupra cheltuielilor, dar are implicații financiare asupra veniturilor.

               ◻
                     Propunerea are impact financiar asupra veniturilor alocate - efectul este următorul:

               (milioane EUR cu o zecimală
                  1
               )

                        Linia de venituri
                           2

                        Anul N

                        Anul N+1

                        1.3

                        1.3

                        Situația după acțiune

                        Linia de venituri

                        [n+1]

                        [n+2]

                        [n+3]

                        [n+4]

                        [n+5]

                        1.3

                        1.3

                        1.3

                        1.3

                        1.3

               4.MĂSURI ANTIFRAUDĂ

               Se vor aplica măsuri antifraudă generale legate de vama UE și de administrarea contingentelor cantitative.

               5.ALTE OBSERVAȚII

               (metoda/formula utilizată pentru calcularea veniturilor): Valoarea unitară a importurilor comerciale similare medii pentru anii 2012-2014, multiplicată cu volumul noilor contingente tarifare, multiplicată cu taxa vamală contingentară (20 %), minus 25 % pentru costurile de colectare. Pentru anii următori, valoarea unitară a fost considerat constantă.

                     (1)
                  Sumele pentru fiecare an trebuie să fie o estimare bazată pe formula prevăzută la secțiunea 5, cu o notă de subsol care să precizeze acest lucru, de exemplu, „valoarea indicativă pe baza unei formule convenite”. Pentru primul an, suma anuală se plătește, de obicei, fără o reducere sau o cotă-parte proporțională.

                     (2)
                  În ceea ce privește resursele proprii tradiționale (taxe agricole, cotizații pentru zahăr, taxe vamale), sumele indicate trebuie să fie sume nete, și anume sume brute după deducerea a 25 % pentru cheltuieli de colectare.

    ---documentbreak---

               COMISIA EUROPEANĂ
            Bruxelles, 3.3.2016
            COM(2016) 94 final
            ANEXĂ
            la
            Propunerea de Decizie a Consiliului
            de autorizare a semnării unui acord sub forma unui schimb de scrisori între Uniunea Europeană și Republica Orientală a Uruguayului în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană

               ACORD SUB FORMA UNUI SCHIMB DE SCRISORI

               între Uniunea Europeană și Republica Orientală a Uruguayului în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană

               A. Scrisoare din partea Uniunii Europene

               Bruxelles, …

               Stimată doamnă/Stimate domn,

               În urma negocierilor purtate în temeiul articolului XXIV alineatul (6) și al articolului XXVIII din Acordul General pentru Tarife și Comerț 1994 (GATT) referitor la modificarea listei de angajamente a Republicii Croația în cadrul procesului său de aderare la Uniunea Europeană, am onoarea să propun următoarele:

               Uniunea Europeană va include în lista sa de angajamente, pentru teritoriul vamal al UE 28, angajamentele cuprinse în lista de angajamente UE 27, cu următoarele modificări:

               A se adăuga 76 de tone la atribuirea pentru Uruguay în cadrul contingentului tarifar UE pentru „carne dezosată de animale din specia bovine, proaspătă sau refrigerată; organe comestibile de animale din specia bovină, mușchiul gros și mușchiul subțire al diafragmei, proaspete sau refrigerate”, pozițiile tarifare ex 0201 30 00 și ex 0206 10 95”, menținând rata actuală aplicabilă în cadrul contingentului de 20 %. Noul contingent tarifar este de 4 076 de tone;

               A se adăuga 1 875 de tone în cadrul contingentului tarifar UE „Carne de animale din specia bovine, congelată - organe comestibile de animale din specia bovine, congelate” (pozițiile tarifare 0202 și 0206.29.91, menținând rata actuală aplicabilă în cadrul contingentului de 20 %. Noul contingent tarifar este de 54 875 de tone;

               Uniunea Europeană și Uruguay își notifică reciproc încheierea procedurilor lor interne în vederea intrării în vigoare a acordului. Prezentul acord intră în vigoare la 14 zile de la data primirii ultimei notificări.

               V-am rămâne îndatorați dacă ați binevoi să ne confirmați acordul guvernului dumneavoastră cu privire la conținutul prezentei scrisori. Dacă este cazul, prezenta scrisoare și confirmarea dumneavoastră vor constitui împreună un Acord sub forma unui schimb de scrisori între Uniunea Europeană și Uruguay.

               Vă rugăm să acceptați, stimată doamnă/stimate domn, expresia înaltei noastre considerații.

               Pentru Uniunea Europeană,

               B. Scrisoare din partea Republicii Orientale a Uruguayului

               Bruxelles, …

               Stimată doamnă/Stimate domn,

               Am onoarea de a confirma primirea scrisorii dumneavoastră din […] cu următorul text:

               „În urma negocierilor purtate în temeiul articolului XXIV alineatul (6) și al articolului XXVIII din Acordul General pentru Tarife și Comerț 1994 (GATT) referitor la modificarea listei de angajamente a Republicii Croația în cadrul procesului său de aderare la Uniunea Europeană, am onoarea să propun următoarele:

               Uniunea Europeană va include în lista sa de angajamente, pentru teritoriul vamal al UE 28, angajamentele cuprinse în lista de angajamente UE 27, cu următoarele modificări:

               A se adăuga 76 de tone la atribuirea pentru Uruguay în cadrul contingentului tarifar UE pentru „carne dezosată de animale din specia bovine, proaspătă sau refrigerată; organe comestibile de animale din specia bovină mușchiul gros și mușchiul subțire al diafragmei, proaspete sau refrigerate”, pozițiile tarifare ex 0201 30 00 și ex 0206 10 95”, menținând rata actuală aplicabilă în cadrul contingentului de 20 %. Noul contingent tarifar este de 4 076 de tone;

               A se adăuga 1 875 de tone în cadrul contingentului tarifar UE „Carne de animale din specia bovine, congelată - organe comestibile de animale din specia bovine, congelate” (pozițiile tarifare 0202 și 0206.29.91, menținând rata actuală aplicabilă în cadrul contingentului de 20 %. Noul contingent tarifar este de 54 875 de tone;

               Uniunea Europeană și Uruguay își notifică reciproc încheierea procedurilor lor interne în vederea intrării în vigoare a acordului. Prezentul acord intră în vigoare la 14 zile de la data primirii ultimei notificări.

               V-am rămâne îndatorați dacă ați binevoi să ne confirmați acordul guvernului dumneavoastră cu privire la conținutul prezentei scrisori. Dacă este cazul, prezenta scrisoare și confirmarea dumneavoastră vor constitui împreună un Acord sub forma unui schimb de scrisori între Uniunea Europeană și Uruguay.”

               Am onoarea să confirm că guvernul pe care îl reprezint este de acord cu scrisoarea de mai sus.

               În numele Republicii Orientale a Uruguayului


				|

		52014PC0736

			Propunere de DECIZIE DE PUNERE ÎN APLICARE A CONSILIULUI de prelungire a perioadei de valabilitate a Deciziei 2012/232/UE de autorizare a României în vederea aplicării unei măsuri de derogare de la articolul 26 alineatul (1) litera (a) și de la articolul 168 din Directiva 2006/112/CE privind sistemul comun al taxei pe valoarea adăugată /* COM/2014/0736 final - 2014/0352 (NLE) */

			   	EXPUNERE DE MOTIVE
1.           CONTEXTUL PROPUNERII
În conformitate cu articolul 395 alineatul (1)
din Directiva 2006/112/CE din 28 noiembrie 2006 privind sistemul comun al taxei
pe valoarea adăugată (denumită în continuare „Directiva TVA”),
Consiliul, hotărând în unanimitate la propunerea Comisiei, poate autoriza
orice stat membru să aplice măsuri speciale de derogare de la
dispozițiile directivei respective, pentru a simplifica procedura de
colectare a TVA sau pentru a preveni anumite forme de evaziune fiscală sau
de fraudă.
Prin scrisoarea înregistrată la Comisie
în data de 13 februarie 2014, România a solicitat autorizarea de a continua
aplicarea unei măsuri de derogare de la principiile generale care
reglementează dreptul de deducere a TVA-ului în amonte în ceea ce
privește anumite vehicule rutiere motorizate. Cererea a fost
completată la 15 septembrie 2014 cu un raport referitor la aplicarea
Deciziei 2012/232/UE.
Contextul general
Articolul 168 din Directiva TVA prevede
că o persoană impozabilă are dreptul să deducă
valoarea TVA percepută pentru achizițiile efectuate în scopul
operațiunilor sale taxabile. În temeiul articolului 26 alineatul (1)
litera (a) din directiva menționată anterior, utilizarea în folos
personal a bunurilor care constituie o parte din activele comerciale ale unei
societăți comerciale este asimilată unei prestări de
servicii efectuată cu titlu oneros, atunci când TVA-ul pentru bunurile
respective a fost eligibil pentru deducere. Acest sistem permite recuperarea
TVA-ului dedus inițial pentru utilizarea în folos personal.
În cazul autoturismelor, acest sistem este
dificil de aplicat, în special deoarece este dificil să se facă
distincția între utilizarea în folos personal și utilizarea în
interes de serviciu. Atunci când există o evidență contabilă,
aceasta impune, atât întreprinderii, cât și administrației, o
sarcină suplimentară constând în păstrarea și verificarea
respectivei evidențe, chiar și în cazul în care România ar face uz de
opțiunea prevăzută la articolul 168a din Directiva TVA pentru
a limita deducerea cheltuielilor aferente autoturismelor întreprinderilor
proporțional cu utilizarea efectivă în interes de serviciu de
către persoana impozabilă.
În vederea simplificării colectării
TVA și a combaterii evaziunii fiscale, în 2011, România a solicitat o
derogare individuală care să-i permită să
restricționeze la 50 % dreptul de deducere în ceea ce privește
anumite vehicule rutiere motorizate. Cererea de derogare a fost aprobată
de Consiliu prin Decizia 2012/232/UE din 26 aprilie 2012 și expiră la
31 decembrie 2014. Unele categorii de vehicule au fost excluse în mod expres de
la această restricție, cum ar fi vehiculele utilizate exclusiv pentru
serviciile de urgență, de securitate sau de curierat, vehiculele utilizate
de agenți și taxiurile, vehiculele utilizate pentru instruire din
cadrul școlilor de șoferi, pentru închiriere sau leasing sau
utilizate ca mărfuri în scopuri comerciale. În același timp,
întreprinderile ar fi scutite de declararea taxei aferente utilizării în
folos personal.
În conformitate cu articolul 4 alineatul (2)
al doilea paragraf din decizia menționată anterior, România a
prezentat un raport cu privire la aplicarea deciziei incluzând o reexaminare a
limitării procentului. Reiese din informațiile furnizate de România
că aceasta consideră că limitarea la 50 % ar continua
să corespundă situației reale și că, prin urmare,
această limită ar trebui să fie considerată încă
adecvată.
Cu toate acestea, orice prelungire ar trebui
să fie limitată ca durată pentru a se putea evalua continuitatea
valabilității condițiilor pe care se bazează derogarea.
Prin urmare, se propune să se prelungească derogarea până la
sfârșitul lui 2017 și să se solicite României prezentarea unui
nou raport în cazul în care s-ar avea în vedere o nouă cerere de
prelungire după termenul menționat.
Dispoziții în vigoare în domeniul
propunerii
Conform articolului 176 din Directiva TVA,
Consiliul stabilește cheltuielile pentru care TVA-ul nu este deductibil.
Până la adoptarea unor dispoziții în acest sens, statele membre sunt
autorizate să mențină excluderile care erau în vigoare la 1
ianuarie 1979. Există așadar un număr de dispoziții de tip
„statu-quo” care restricționează dreptul de deducere în ceea ce privește
autoturismele.
2.           REZULTATELE CONSULTĂRILOR CU
PĂRȚILE INTERESATE ȘI ALE EVALUĂRII IMPACTULUI
Consultarea părților interesate
Prezenta propunere se bazează pe cererea
făcută de România și vizează doar acest stat membru.
Obținerea și utilizarea
expertizei
Nu a fost necesar să se recurgă la
expertiză externă.
Evaluarea impactului
Propunerea de decizie
vizează, în primul rând, simplificarea colectării TVA în ceea ce
privește autoturismele utilizate parțial în alte scopuri decât în
interes de serviciu și, prin urmare, poate avea un impact pozitiv. În același
timp, se contracarează evaziunea fiscală generată prin
ținerea incorectă a contabilității.
Cu toate acestea, având în
vedere sfera de aplicare restrânsă a derogării și aplicarea sa
limitată în timp, impactul va fi, în orice caz, limitat. Aceasta nu va
avea niciun impact negativ asupra resurselor proprii ale Uniunii provenind din
TVA.
3.           ELEMENTELE JURIDICE ALE PROPUNERII
Autorizarea acordată României de a
continua aplicarea unei măsuri derogatorii de la Directiva TVA pentru a
limita la 50 % dreptul unei persoane impozabile de a deduce TVA pentru
cheltuielile referitoare la vehiculele motorizate, atunci când vehiculul nu
este utilizat în exclusivitate în interes de serviciu. În cazul limitării
dreptului de deducere, persoana impozabilă este scutită de obligația
de a declara TVA-ul aferent utilizării în folos personal a
autovehiculului. Orice solicitare eventuală de prelungire a măsurii
trebuie să fie însoțită de transmiterea unui raport referitor la
aplicarea derogării, incluzând o reexaminare a limitării procentului.

Temei juridic
Articolul 395 din Directiva TVA.
Principiul subsidiarității
Având în vedere prevederea din Directiva TVA
pe care se întemeiază propunerea, aceasta din urmă intră în
sfera competenței exclusive a Uniunii. În consecință, principiul
subsidiarității nu se aplică.
Principiul
proporționalității
Propunerea respectă
principiul proporționalității din motivele prezentate în
continuare.
Decizia se referă la
o autorizare acordată unui stat membru la solicitarea acestuia și nu
constituie o obligație.
Având în vedere domeniul
de aplicare limitat al derogării, măsura specială este
proporțională cu obiectivul urmărit, și anume combaterea
evaziunii fiscale și simplificarea colectării TVA.
Alegerea instrumentelor
În conformitate cu
articolul 395 din Directiva TVA, derogarea de la normele comune în materie de
TVA este posibilă numai cu autorizarea Consiliului, hotărând în
unanimitate la propunerea Comisiei. În plus, o decizie a Consiliului este cel
mai adecvat instrument, deoarece poate fi adresată statelor membre în mod
individual.
4.           IMPLICAȚIILE BUGETARE
Propunerea nu are implicații asupra
bugetului Uniunii.
5.           ELEMENTE OPȚIONALE
Propunerea include o clauză de încetare a
efectelor.
2014/0352 (NLE)
Propunere de
DECIZIE DE PUNERE ÎN APLICARE A
CONSILIULUI
de prelungire a perioadei de valabilitate a
Deciziei 2012/232/UE de autorizare a României în vederea aplicării unei
măsuri de derogare de la articolul 26 alineatul (1) litera (a) și de
la articolul 168 din Directiva 2006/112/CE privind sistemul comun al taxei pe
valoarea adăugată
CONSILIUL UNIUNII
EUROPENE,
având în vedere Tratatul
privind funcționarea Uniunii Europene,
având în vedere Directiva
2006/112/CE a Consiliului din 28 noiembrie 2006 privind sistemul comun al taxei
pe valoarea adăugată[1],
în special articolul 395 alineatul (1),
având în vedere propunerea
Comisiei Europene,
întrucât:
(1)       Printr-o scrisoare
înregistrată de Comisie la 13 februarie 2014, România a solicitat
autorizarea de prelungire a unei măsuri de derogare de la articolul 26
alineatul (1) litera (a) și de la articolul 168 din Directiva 2006/112/CE
pentru a continua să limiteze dreptul de deducere în ceea ce privește
cheltuielile legate de anumite vehicule rutiere motorizate care nu sunt
utilizate exclusiv în interes de serviciu. Prin scrisoarea înregistrată la
Comisie la 15 septembrie 2014, România și-a completat cererea cu un raport
privind aplicarea Deciziei 2012/232/UE a Consiliului.
(2)       În conformitate cu articolul
395 alineatul (2) al doilea paragraf din Directiva 2006/112/CE, Comisia a
informat celelalte state membre, printr-o scrisoare datată 12 noiembrie
2014, cu privire la cererea depusă de România. Printr-o scrisoare
datată 13 noiembrie 2014, Comisia a informat România că dispune de
toate informațiile necesare pentru a analiza solicitarea.
(3)       Articolul 168 din Directiva
2006/112/CE autorizează o persoană impozabilă să
deducă TVA-ul perceput pentru furnizarea de bunuri și servicii
primite de persoana respectivă în cazul în care bunurile și
serviciile sunt utilizate în scopul operațiunilor sale impozabile. Articolul
26 alineatul (1) litera (a) din directiva menționată prevede
obligația de a declara TVA atunci când un activ al unei
societăți comerciale este utilizat în folos personal de către o
persoană impozabilă sau de către personalul acesteia sau, mai general,
este utilizat în alte scopuri decât pentru desfășurarea
activității sale.
(4)       Decizia 2012/232/CE a
autorizat România să aplice o măsură de derogare în conformitate
cu articolul 395 alineatul (1) din Directiva 2006/112/CE pentru a
pune în aplicare o măsură de limitare a dreptului de deducere a TVA-ului
în amonte la 50 % în cazul cumpărării, al
achiziționării intra-UE, al importului, închirierii sau leasingului
de vehicule rutiere motorizate și a TVA-ului aferent cheltuielilor legate
de vehiculele respective, inclusiv combustibilul, în cazul în care vehiculele
nu sunt utilizate în mod exclusiv în interes de serviciu.
(5)       Decizia 2012/232/UE
expiră la 31 decembrie 2014.
(6)       În conformitate cu
articolul 4 alineatul (2) al doilea paragraf din Decizia 2012/232/UE,
România a prezentat Comisiei un raport cu privire la aplicarea respectivei
decizii incluzând o reexaminare a limitării procentului care se
aplică dreptului de deducere. Astfel cum a fost cazul derogării
anterioare, România continuă să susțină că o rată
de 50 % este justificabilă.
(7)       Se consideră că
derogarea va avea doar un efect neglijabil asupra valorii globale a
încasărilor din impozite colectate în etapa de consum final și nu va
avea niciun impact negativ asupra resurselor proprii ale Uniunii care provin
din TVA. Prin urmare, România ar trebui să fie autorizată să
aplice în continuare măsura respectivă pentru o perioadă
limitată, și anume până la 31 decembrie 2017.
(8)       În cazul în care România ar
solicita o prelungire suplimentară a măsurii de derogare după
2017, aceasta va trebui să transmită Comisiei, până la 31 martie
2017, un nou raport odată cu cererea sa de prelungire,
ADOPTĂ
PREZENTA DECIZIE:
Articolul 1
Decizia 2012/232/UE se modifică după
cum urmează:
1. Articolul 4 se înlocuiește cu
următorul text:
„Articolul 4
Prezenta decizie expiră
la 31 decembrie 2017.
Orice cerere de prelungire
a aplicării măsurilor prevăzute în prezenta decizie se transmite
Comisiei până la 31 martie 2017.
O astfel de cerere trebuie
însoțită de un raport care să includă o reexaminare a
limitării procentului care se aplică dreptului de deducere a TVA în
baza prezentei decizii.”
Articolul 2
Prezenta decizie se
aplică de la data de 1 ianuarie 2015.
Articolul 3
Prezenta decizie se
adresează României.
Adoptată la Bruxelles,
                                                                       Pentru
Consiliu
                                                                       Președintele
[1]               JO L 347, 11.12.2006, p. 1.